**Vijećnička pitanja**

**Dževdet Huskić:** je postavio dva vijećnička pitanja. Prvo je da li postoji plan i dinamika popravke javne rasvjete i zamjene rasvjetnih tijela na prostoru naše općine i ako postoji, može li biti javno dostupan, a drugo pitanje je ko i kada će sanirati posljedice radova koje je izvodilo JP „Vodokom“ Kakanj u naselju Termoelektrana.

**Marcela Ravlija:** je postavila vijećničko pitanje o tome kada Općina Kakanj planira početi sa pregovorima za prijevoz učenika srednjih škola za narednu školsku godinu.

**Namir Talić:**  je postavio vijećničko pitanje o tome kada će konačno i trajno Kantonalna bolnica Zenica odrediti jednog doktora koji bi vodio stalnu brigu o pacijentima Hemodijaliznog centra u Kaknju i radu istog.

Predsjedavajući je konstatovao da su vijećnici: Branko Češljić, Armin Bašić, Adis Mrkonjić i Sabit Čehajić postavili vijećničko pitanje bez korištenja govornice.

**Branko Češljić:** je postavio dva vijećnička pitanja. Prvo je ima li Termoelektrana Kakanj adekvatna postrojenja kao što su filteri za odsumporavanje, a drugo provjerava li se i koliko često kvalitet vode u gornjem dijelu toka rijeke Trstionice i njenih pritoka s obzirom da je to područje pod uticajem novih rudnika s područja općine Vareš.

**Armin Bašić:** je postavio vijećničko pitanje zašto se akt kupca pijace, upućen prodavcu (Općini), a koji se odnosi na produženja roka za izgradnju i primopredaju gradske tržnice, ne dostavi Općinskom vijeću na razmatranje i zašto se zemljište ne vrati u posjed Općini ili da ide na novu javnu prodaju obzirom da ugovor nije ispoštovan u roku od pet godina.

**Adis Mrkonjić:** je postavio dva vijećnička pitanja. Prvo je kada će se izvršiti ponovno postavljanje usporivača brzine na dionici Ivnica – Tršće, a drugo kada će se izvršiti sanacija udarnih oštećenja puta (rupa) na dionici od skretanja za MZ Zagrađe do džamije u Tršću.

**Sabit Čehajić:** je postavio dva vijećnička pitanja. Prvo je koje su ugovorene obaveze Općine kao naručioca radova i izvođača radova na izgradnji nove trase puta na dionici Donji Kakanj – kamenolom “Trgošped“, te koji je rok za završetak radova i kada je planirano puštanje saobraćajnice u upotrebu, a drugo šta se dovozi na gradsku deponiju iz susjednih općina i postoji li ugovor ili je po srijedi samovolja i/ili nezakonite radnje u JP „Vodokom“ Kakanj.

**Vijećničke inicijative**

1. **Dževdet Huskić:** je pokrenuo dvije vijećničke inicijative. Prva inicijativa je za postavljanje trajnih usporivača brzine (ležećih policajaca) i definisanje zone sa ograničenjem brzine od 30 km/h u Ulici šehida, od pijace do skretanja prema Plandištu iznad STŠ „Kemal Kapetanović“ Kakanj.
2. Cilj inicijative je povećanje bezbjednosti saobraćaja i eliminisanje eventualnih saobraćajnih nesreća. Predlažem da se postave tri trajna usporivača i to na lokacijama: kod požarnog puta prema JU „KSC“ Kakanj, između ulaza u Gimanziju „Muhsin Rizvić“ i ulaza na parking MSŠ Kakanj i ispred ugostiteljskog objekta fast food City Druga inicijativa je da se zabrani gradnja proizvodnih pogona u neposrednoj blizini stambenih objekata.
3. **Marcela Ravlija:** je pokrenula dvije vijećničke inicijative. Prva je da se očisti korito rijeke Trstionice u Čatićima, a druga da se sanira ograda na mostu u Čatićima.

Predsjedavajući je konstatovao da su vijećnici: Enver Merdić, Safet Šahman, Adnan Čobo, Edin Šljivo i Amar Selimović podnijeli vijećničke inicijative bez korištenja govornice.

1. **Enver Merdić:** je pokrenuo vijećničku inicijativu za dostavu planirane i povučene količine toplotne energije JP „Grijanje“ Kaknj a koja je definisana ugovorom sa JP Elektroprivreda BiH. za period 01.10.2022. – 31.03.2023. godine.
2.

**Safet Šahman:** je pokrenuo vijećničku inicijativu za izradu projektne dokumentacije izgradnje mosta u mjestu Kondžilo.

**Edin Šljivo:** je pokrenuo vijećničku inicijativu da se riješi problem nakupljanja oborinskih voda u naselju Plandište (kod kuće Mensura Čehajića).

**Adnan Čobo:** je pokrenuo dvije vijećničke inicijative. Prva inicijativa je da se da se na poligonu ispred OŠ „Mula Mustafa Bašeskija“ isprave koševi, odnosno dovedu u ispravan položaj, te da se na iste postave mrežice.Druga inicijativa je da se u neki od programa utroška sredstava za 2024. godinu uvrsti projekat izgradnje zaštitne ograde cijelom dužinom Ulice branilaca.

**Amar Selimović:** je pokrenuo dvije vijećničke inicijative. Prva inicijativa je da se izvrši sanacija udubljenja na regionalnoj cesti R-445 i to na dijelu puta od naselja Tičići do naselja Bilješevo. Druga inicijativa je da se revidira planirana sječa na lokalitetu Kruškovac, te da se odgodi ili smanji obim planirane sječe.